पाएं अपने शहर की ताज़ा ख़बरें और फ्री ई-पेपरडाउनलोड करें
जिले में एक दिन में काेराेना संक्रमण से 5 लोगों की मौत हो गई। जिले में अबतक एक दिन में कोरोना संक्रमण से इतनी मौत नहीं हुई थी। शनिवार को कोरोना ने अबतक हुए मौत के सारे रिकाॅर्ड तोड़ दिया है। एक दिन में पांच लोगों की मौत से क्षेत्र में दहशत का माहौल है। शुक्रवार की रात से शनिवार की सुबह तक एक एक कर कुल पांच लाेगों की जान चली गई। मृतकों में सोनो का दो, खैरा का 1, जमुई का 1 और झाझा का 1 मरीज शामिल है। इसके साथ ही जिले में 48 घंटे में 451 नए पॉजिटिव मरीज मिले हैं। शनिवार को 294 नए मरीज मिले तो रविवार को 157 नए मरीजों के मिलने से संक्रमित मरीजों की संख्या 5821 हो गई। इनमें से 1472 मरीज एक्टिव हैं, जिनका इलाज किया जा रहा है। जबकि 4325 मरीज कोरोना से ठीक भी हो चुके हैं। शनिवार को कोरोना से मरने वालों में 55 वर्षीय नूनलाल राम सोनो, 85 वर्षीय डोमन मंडल सोनो, 55 वर्षीय मानिकचंद मोदी खैरा, 52 वर्षीय प्राइवेट शिक्षिका प्रभावती सिन्हा सिरचन नवादा जमुई, 25 वर्षीय रुकमणी देवी झाझा के फतेहपुर निवासी शामिल है। इन पांच लोगों की मौत के साथ ही जिले में अबतक मरने वालों की संख्या 39 हो गई है। इनमें 30 लोगों की मौत कोरोना के दूसरे स्ट्रेन में जबकि 9 लोगों की मौत कोरोना के पहले चरण में हुई थी।
एक-एक कर 5 की जान गई : सभी को सांस लेने में हो रही थी परेशानी
मृतक नूनलाल राम को चार दिन पहले सदर अस्पताल के डेडिकेटेड कोविड केयर सेंटर में भर्ती कराया गया था। उन्हें सांस लेने में परेशानी हो रही थी। शनिवार की रात 11 बजे उनकी मौत हो गई। 85 वर्षीय डोमन मंडल को भी सांस लेने में परेशानी होने के बाद तीन दिन पहले भर्ती कराया गया था। शनिवार की सुबह अचानक तबियत अधिक बिगड़ गई और सुबह के करीब 3:45 बजे उनकी मौत हो गई। खैरा निवासी 55 वर्षीय मानिकचंद मोदी को शनिवार को दिन के 10 बजे गंभीर हालत में इलाज के लिए लाया गया था। दोपहर 12 बजे उनकी भी मौत हो गई। वहीं शहर के आक्स्फोर्ड स्कूल में शिक्षिका के पद पर कार्यरत सिरचन नवादा मोहल्ला निवासी 52 वर्षीय प्रभावती सिन्हा को 6 दिन पहले पॉजिटिव होने के बाद इलाज के लिए रैन वसेरा स्थित आइसोलेशन सेंटर में भर्ती किया गया था। शनिवार की शाम 8:32 बजे उन्हें सांस लेने में परेशानी हुई और उनकी मौत हो गई। ये सभी सदर अस्पताल स्थित डेडिकेटेड कोविड केयर सेंटर में भर्ती थे। दूसरी ओर गिद्धौर के कोविड केयर सेंटर वार्ड में भर्ती झाझा के फमेहपुर गांव निवासी 52 वर्षीय रूकमणी देवी की शनिवार की शाम मौत हुई।
48 घंटे में मिले 451 नए मरीज 1472 का चल रहा इलाज
शनिवार और रविवार को जिले में हुए कोरोना जांच के बाद आई रिपोर्ट में कुल 48 घंटे में 451 नये पॉजिटिव मरीज मिले हैं। संक्रमितों की संख्या 5821 हो गई है। 1472 ऐसे मरीज हैं जिनका अभी भी इलाज किया जा रहा है। जबकि 4325 ठीक हो चुके हैं। कोरोना के नए स्ट्रेन में अबतक 30 लोगों की मौत भी हो चुकी है। शनिवार को आई जांच रिपोर्ट में जहां 294 लोगों में कोरोना का संक्रमण पाया गया था वहीं रविवार को आई जांच रिपोर्ट में 157 लोग कोरोना संक्रमण से ग्रसित मिले हैं। सभी 451 लोगों को होम क्वारेंटाइन में भेजा गया ह।
प्रखंड में कोरोना से 7 लोगों ने तोड़ा दम
चाकाई | प्रखंड के चकाई बाजार,खास चकाइ, सरौन ,नगड़ी सहित कुछ अन्य स्थानों से लगभग सात कोरोना मरीजों के मरने की सूचना मिली है। मरने वालों में खास चकाई निवासी सह समाज सेवी शिवन शुक्ला 60 वर्ष, चकाई बाजार निवासी राधेश्याम बर्णवाल, नरसिंह गुप्ता एवं सरौन निवासी मुन्ना वर्णवाल की आज इलाज के क्रम में मौत हो गई। इसके पूर्व गुरुवार को भी तीन अन्य लोगों की कोरोना से मौत हो चुकी है। प्रखंड में लगातार कोरोना के बढ़ते मरीज एवं मौत का आंकड़ा देख प्रखंड वासियों में भय व्याप्त है। हालांकि इन सभी मरीजों का इलाज झारखंड के देवघर में हो रहा था जिस कारण जमुई के लिस्ट में इनका नाम शामिल नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn